
Absolut toate datele noastre personale, urmeaza sa fie transferate pentru “pastrarea în 


siguranta deplina”, statului Israel . Fireste, ele vor fi tinute la curent în timp real. De ce se 
face asta? Asa, pentru ca baietii pot sa o faca! Nu se ofera absolut nici o justificare pentru 
aceasta aberanta masura anti-libertate si nici nu este vorba de vre-o reciprocitate. 


Nu întreaba nimeni dintre “reprezentantii” 
nostri ce treaba are statul evreu cu numele, 
chipurile si vârsta copiilor nostri, cu parerile 
noastre politice si cu starea de sanatate a 
românilor precum rezultata din fisele de 
asigurare ale CAS? Dar cu veniturile noastre 
si cu numerele de telefon sunate, cu rudele si 
prietenii nostri, bagati împotriva vointei lor 
într-o uriasa baza relationala de date? 


Domnilor politicieni de la putere,de-aceea am intrat noi în UE, ca sa ne dati pe tava unora care 
nu au nici o treaba cu Europa, înafara faptului ca ne cumpara literalmente tara de sub noi si 
înfaptuiesc în ascuns planuri secrete de colonizare a României, împreuna cu guvernantii nostri ? 


Are cineva idee daca romanii au fost pusi la curent cu faptul ca, pe 31 ianuarie CE a aprobat 
transferul datelor personale ale cetatenilor tarilor membre, catre Israel ? Decizia adoptata pe 
31 ianuarie 2011 prin care se prevede transferul datelor personale ale cetatenilor CE catre 
Israel explica faptul ca acest Stat raspunde directivei 95/46 privind protectia datelor. 
Justificarea deciziei nu apare in text. 


Comisarii nostri au fost de acord cu aceasta decizie? Cum se justifica hotararea? 


Date personale inseamna numerele de telefoane,conturile bancare,datele de sanatate, familia, 
deplasarile.. TOATE datele pe care guvernele statelor membre le colecteaza despre noi. 


Toate Statele trebuie sa puna in aplicare directiva 95/46 in termen de trei luni... 
lata textul in cauza, pentru cititorii care nu cred cele relatate mai sus: 

Decizia Comisiei 

din 31 ianuarie 2011 


în temeiul Directivei 95/46/CE a Parlamentului European și a Consiliului privind nivelul de 
protecţie adecvat asigurat de Statul Israel privind prelucrarea automată a datelor cu caracter 
personal 


[notificată cu numărul C(2011) 332] 

(Text cu relevanță pentru SEE) 

(2011/61/UE) 

COMISIA EUROPEANĂ, 

având în vedere Tratatul privind funcţionarea Uniunii Europene, 


având în vedere Directiva 95/46/CE a Parlamentului European și a Consiliului din 24 octombrie 
1995 privind protecţia persoanelor fizice în ceea ce priveşte prelucrarea datelor cu caracter 


personal și libera circulaţie a acestor date [1], în special articolul 25 alineatul (6), 
După consultarea Autorităţii Europene pentru Protecţia Datelor, 
întrucât: 


(1) În temeiul Directivei 95/46/CE, statelor membre li se cere să ia măsuri astfel încât 
transferul datelor cu caracter personal către o ţară terță să poată avea loc numai în cazul în 
care ţara terță în cauză asigură un nivel adecvat de protecţie si în cazul în care legile statelor 
membre care pun în aplicare alte dispoziţii ale directivei sunt respectate înainte de transfer. 


(2) Comisia poate constata că o ţară terță asigură un nivel adecvat de protecţie. În acest caz, 

datele cu caracter personal pot fi transferate din statele membre fără să fie nevoie de garanții 


suplimentare. 


(3) În temeiul Directivei 95/46/CE, nivelul de protecţie a datelor trebuie evaluat ținând seama 
de toate împrejurările care au legătură cu o operaţiune de transfer de date sau cu o serie de 
operaţiuni de transfer de date şi acordând o atenţie specială mai multor elemente relevante 
pentru transfer, enumerate la articolul 25. 


(4) Având în vedere diferitele abordări privind protecţia datelor din ţările terțe, evaluarea 
caracterului adecvat trebuie efectuată şi orice decizie în temeiul articolului 25 alineatul (6) din 
Directiva 95/46/CE trebuie adoptată si pusă în aplicare astfel încât să nu creeze discriminări 
arbitrare sau nejustificate faţă de ţările terţe în care există condiţii similare ori între acestea, si 
să nu se constituie o barieră mascată în calea comerţului, ținând seama de angajamentele 


internaţionale actuale ale Uniunii Europene. 


(5) Sistemul juridic din Statul Israel nu dispune de o constituţie scrisă, însă Curtea Supremă din 
Statul Israel a acordat un statut constituțional anumitor “legi de bază”. Această “legislație de 
bază” este completată de o jurisprudenţă extinsă, întrucât sistemul juridic israelian aderă în 
mare măsură la principiile dreptului comun. Dreptul la protecţia vieţii private este inclus în 
legislația de bază: “Demnitate umană și libertate”, în secțiunea 7. 


(6) Standardele legale pentru protecţia datelor cu caracter personal în Statul Israel sunt bazate 
în mare parte pe standardele stabilite prin Directiva 95/46/CE si sunt prevăzute în Legea 
privind protecţia vieţii private 5741-1981, modificată ultima dată în 2007 pentru a stabili noi 
cerințe privind prelucrarea datelor cu caracter personal si organizarea detaliată a autorităţii de 
supraveghere. 


(7) Legislaţia în domeniul protecţiei datelor este completată, de asemenea, de decizii 
guvernamentale privind punerea în aplicare a Legii privind protecţia vieţii private 5741-1981 si 
organizarea si funcţionarea autorităţii de supraveghere, bazată în mare parte pe recomandările 
formulate în raportul adresat Ministerului Justiţiei de către Comitetul de examinare a legislației 
în ceea ce priveşte bazele de date (raportul Schoffman). 


(8) Mai multe instrumente juridice care reglementează diferite sectoare, precum legislaţia din 
sectorul financiar, reglementările în domeniul sănătăţii și registrele publice, conţin, de 
asemenea, dispoziţii privind protecţia datelor. 


(9) Standardele juridice în materie de protecţie a datelor aplicabile în Statul Israel includ toate 
principiile de bază necesare pentru a asigura un nivel adecvat de protecţie a persoanelor fizice 
în ceea ce priveşte prelucrarea datelor cu caracter personal din bazele de date automatizate. 
Capitolul 2 din Legea privind protecţia datelor 5741-1981, care prevede principiile de 
prelucrare a datelor cu caracter personal, nu se aplică prelucrării datelor cu caracter personal 
din bazele de date neautomatizate (bazele de date manuale). 


(10) Aplicarea standardelor juridice în materie de protecţie a datelor este garantată prin căi de 
atac de ordin administrativ si judiciar, precum si printr-un control independent exercitat de 
autoritatea de supraveghere, si anume de Autoritatea privind legislaţia, informaţia si tehnologia 
din Statul Israel (ILITA), care este învestită cu atribuţii de investigație si intervenţie si care 
acționează în deplină independență. 


(11) Autorităţile israeliene responsabile de protecţia datelor au dat explicații si asigurări 
referitoare la modul în care trebuie interpretată legislaţia israeliană si au confirmat că 
legislaţia israeliană privind protecţia datelor este pusă în aplicare conform acestei interpretări. 
Prezenta decizie ține seama de explicaţiile si asigurările respective si este, prin urmare, 
condiţionată de acestea. 


(12) Prin urmare, ar trebui să se considere că Statul Israel asigură un nivel adecvat de protecţie 
a datelor cu caracter personal, astfel cum este prevăzut în Directiva 95/46/CE, în ceea ce 


priveşte transferurile internaţionale automatizate de date cu caracter personal din Uniunea 
Europeană către Statul Israel sau transferurile neautomatizate supuse unor prelucrări 
automatizate în Statul Israel. Pe de altă parte, transferurile internaţionale de date cu caracter 
personal din UE către Statul Israel , atunci când atât transferul în sine, cât si prelucrarea 
ulterioară a datelor se efectuează exclusiv prin mijloace neautomatizate, nu intră sub 


incidenţa prezentei decizii. 


(13) Pentru a asigura transparenţa si pentru a garanta capacitatea autorităţilor competente ale 
statelor membre de a asigura protecţia persoanelor fizice în ceea ce priveşte prelucrarea 

datelor lor cu caracter personal, trebuie specificate circumstanțele excepționale în care poate 
fi justificată suspendarea anumitor fluxuri specifice de date, fără a aduce atingere constatării 


unui nivel adecvat de protecţie. 


(14) Constatările prezentei decizii privind nivelul adecvat de protecţie se referă la Statul Israel 


„ astfel cum este definit în conformitate cu dreptul international. Transferurile ulterioare către 
un destinatar din afara Statului Israel , astfel cum este definit în conformitate cu dreptul 


international, ar trebui considerate transferuri de date cu caracter personal către ţări terțe. 


(15) Grupul de lucru pentru protecţia persoanelor fizice în ceea ce priveşte prelucrarea datelor 
cu caracter personal, stabilit în temeiul articolului 29 din Directiva 95/46/CE, şi-a dat avizul 
favorabil cu privire la nivelul adecvat de protecţie a datelor cu caracter personal în ceea ce 
priveşte transferurile internaţionale automatizate de astfel de date din Uniunea Europeană sau 
transferurile neautomatizate supuse unor prelucrări automate în Statul Israel. În avizul său 
favorabil, grupul de lucru a încurajat autorităţile israeliene să adopte noi dispoziţii care să 
extindă aplicarea legislaţiei israeliene la bazele de date manuale, care să recunoască în mod 
explicit aplicarea principiului proportionalitätii la prelucrarea datelor cu caracter personal în 
sectorul privat şi care să interpreteze excepţiile pentru transferurile internaţionale de date în 

conformitate cu criteriile prevăzute în documentul său de lucru privind interpretarea comună a 
articolului 26 alineatul (1) din Directiva 95/46/CE [2]. Acest aviz a fost luat în considerare 
pentru pregătirea prezentei decizii [3]. 


(16) Comitetul instituit în temeiul articolului 31 alineatul (1) din Directiva 95/46/CE nu a emis 
un aviz în termenul stabilit de preşedintele acestuia, 


ADOPTĂ PREZENTA DECIZIE: 
Articolul 1 


(1) În sensul articolului 25 alineatul (2) din Directiva 95/46/CE, se consideră că Statul Israel 
oferă un nivel adecvat de protecţie a datelor cu caracter personal transferate din Uniunea 
Europeană în ceea ce priveşte transferurile internaţionale automate de date cu caracter 
personal din Uniunea Europeană sau în cazul transferurilor neautomate, dacă aceste sunt 
supuse unor prelucrări automate în Statul Israel. 


(2) Autoritatea israeliană competentă în materie de supraveghere a aplicării standardelor 
juridice privind protecţia datelor în Statul Israel este “Autoritatea privind legislaţia, informaţia 
şi tehnologia din Statul Israel (ILITA)”, menţionată în anexa la prezenta decizie. 


Articolul 2 


(1) Prezenta decizie se referă exclusiv la nivelul adecvat de protecţie oferit în Statul Israel, 
astfel cum este definit în conformitate cu dreptul internaţional, în vederea îndeplinirii 
cerințelor de la articolul 25 alineatul (1) din Directiva 95/46/CE si nu aduce atingere altor 
condiţii sau restricţii care pun în aplicare alte dispoziţii din directiva menţionată anterior care 
se referă la prelucrarea datelor cu caracter personal în statele membre. 


(2) Prezenta decizie se aplică în conformitate cu dreptul internaţional. Aceasta nu aduce 
atingere statutului Înältimilor Golan, Fâsiei Gaza si Cisiordaniei, inclusiv Ierusalimului de Est, 
astfel cum este definit în conformitate cu dreptul internaţional. 


Articolul 3 


(1) Fără a aduce atingere atribuţiilor lor de a lua măsuri pentru a asigura respectarea 
dispoziţiilor naţionale adoptate în temeiul unor alte dispoziţii decât cele prevăzute la articolul 
25 din Directiva 95/46/CE, autorităţile competente din statele membre își pot exercita 
atribuţiile pentru a suspenda fluxurile de date către un destinatar din Statul Israel în vederea 


protejării persoanelor fizice în ceea ce priveşte prelucrarea datelor cu caracter personal ale 
acestora, în următoarele cazuri: 


(a) atunci când o autoritate israeliană competentă a stabilit că destinatarul încalcă standardele 
de protecţie aplicabile; sau 


(b) atunci când este foarte probabil ca standardele de protecţie să fie încălcate, există motive 
întemeiate să se creadă că autoritatea israeliană competentă nu ia sau nu va lua măsuri 
adecvate şi în timp util pentru a rezolva cauza respectivă, continuarea transferului ar crea un 
pericol iminent de prejudiciere gravă a persoanelor în cauză, iar autorităţile competente din 
statul membru au depus eforturi rezonabile în aceste circumstanţe de a avertiza partea 
responsabilă de prelucrarea datelor din Statul Israel şi i-au oferit posibilitatea de a răspunde. 


(2) Suspendarea încetează de îndată ce sunt asigurate standardele de protecţie, iar autorităţii 


competente din statele membre în cauză i se aduce la cunoştinţă acest lucru. 
Articolul 4 


(1) Statele membre informează fără întârziere Comisia cu privire la măsurile luate în temeiul 
articolului 3. 


(2) Statele membre şi Comisia se informează reciproc cu privire la cazurile în care măsurile 
luate de autorităţile israeliene răspunzătoare de respectarea standardelor de protecţie nu 
asigură această respectare a standardelor. 


(3) În cazul în care informaţiile culese în temeiul articolului 3 și al alineatelor (1) si (2) din 
prezentul articol demonstrează că un organism însărcinat cu asigurarea respectării 
standardelor de protecţie în Statul Israel nu își îndeplineşte eficient rolul, Comisia informează 
autoritatea israeliană competentă si, în cazul în care este necesar, prezintă un proiect de 
măsuri în conformitate cu procedura prevăzută la articolul 31 alineatul (2) din Directiva 
95/46/CE în vederea abrogării sau suspendării prezentei decizii ori a limitării domeniului de 
aplicare a acesteia. 


Articolul 5 


Comisia evaluează punerea în aplicare a prezentei decizii şi raportează orice constatare 
pertinentă comitetului înființat în temeiul articolului 31 din Directiva 95/46/CE, incluzând 
orice dovadă care ar putea afecta constatarea de la articolul 1 din prezenta decizie conform 
căruia protecţia datelor în Statul Israel este adecvată, în sensul articolului 25 din Directiva 
95/46/CE, precum si orice dovadă din care rezultă că prezenta decizie este aplicată în mod 
discriminatoriu. Comisia va monitoriza, în special, prelucrarea datelor cu caracter personal în 
bazele de date manuale. 


Articolul 6 


Statele membre iau toate măsurile necesare pentru a se conforma prezentei decizii în termen 
de 3 luni de la data notificării acesteia. 


Articolul 7 


Prezenta decizie se adresează statelor membre. 

Adoptată la Bruxelles, 31 ianuarie 2011. 
Pentru Comisie 

Viviane Reding 

Vicepresedinte 

[1] JO L 281, 23.11.1995, p. 31. 

[2] Documentul WP114 din 25 noiembrie 2005. 


Disponibil la adresa: 
http://ec.europa.eu/justice_home/fsj/privacy/docs/wpdocs/2005/wp114_en.pdf 


[3] Avizul 6/2009 privind nivelul de protecţie a datelor cu caracter personal în Israel . 
Disponibil la adresa: 
http://ec.europa.eu/justice home/fsj/privacy/docs/wpdocs/2009/wp165 en.pdf 


ANEXĂ 


Autoritatea competentă în materie de supraveghere menţionată la articolul 1 alineatul (2) din 
prezenta decizie: 


The Israeli Law, Information and Technology Authority (Autoritatea privind legislaţia, 
informaţia și tehnologia din Statul Israel ) 


The Government Campus 
9th floor 

125 Begin Rd. 

Tel Aviv 

Israel 

Adresa poștală: 

P.O. Box 7360 

Tel Aviv, 61072 

Tel.: +972-3-7634050 
Fax: +972-2-6467064 
E-mail: ILITA@justice.gov.il 


Site: http://www.justice.gov.il/MOJEng/RashutTech/default.htm 

